Bartonella henselae

Bartonella henselae Bartonella generoaren bakterio Gram negatiboa da, patogenoa dena. Hainbat patologiaren eragilea da, ospetsua izanik, bereziki, katu-harramazkagatiko gaixotasuna sortzeagatik  Rita Armitano, Agustina Lisa, Claudia Martínez, Lucia Cipolla eta beste batzuk (2018): Bartonella henselae: evidencia serológica en pacientes pediátricos con sospecha clínica de enfermedad por arañazo de gato Revista Argentina de Microbiología, Vol. 50, Issue 4 . Angiomatosi bazilarra eta gibeleko peliosia ere eragin dezake, endokarditisaz gain. Diane Marie Hensel mikrobiologo estatubatuarrak 1985ean aurkitu zuen, eta horren omenez bere abizena hartu zuen bakterio berriak  A Brief History of Three Diseases Caused by Bartonella Galaxy, Advanced microbial diagnostics (2019) .

Zelula endotelialak eta eritrozitoak infektatzen ditu gorputzean sartzen denean. Mugikorra da eta zelula barneko parasitoa. Adhesina bereziak ditu, infektatzen dituen zeluletara atxikitzeko balio diotenak.

 Fisiopatologia 

Aipatu den bezala, hiru dira bakterio honek sortzen dituen patologia nagusiak:

katu-harramazkagatiko gaixotasuna: arkakusoak dira bakterioaren bektorea, katuak infektatzen dituztenak. Era berean, katuek gizakia kutsatzen dute. Sukarra, buruko mina, nekea eta linfadenopatia dira sintoma nagusiak. Gaitza berez sendatu ohi da, gaixo kronikoengan edo pertsona immunogutxituengan izan ezik (horietan tratamendu antibiotikoa ezinbestekoa da).

angiomatosi bazilarra Bartonella henselaek ere sortzen du, eta baita Bartonella quintanak ere. Larruazalean eta barne organoetan lesio basougalkorrak sortzen ditu. Immunogutxituak, batez ere, jotzen ditu.

gibeleko peliosiak gibela kaltetzen du, bertan odolez betetako barrunbeak agertzen direlako. Gaitz hori ere ohikoagoa da immunitate-sistema ahula dutenen artean  Forbes, B., Sahm, D., Weissfeld, A. : Diagnóstico Microbiológico Ed. Pan Americana 489-490 orr. ISBN: 950-06-0796-4 .

 Erreferentziak 

 Kanpo estekak 

Kategoria: Rhizobiales